short: lescha da registers

abbreviation: LRAb

pdf_content: Lescha davart ils registers d'abitantas e d'abitants e davart ulteriurs registers da persunas e d'objects (lescha da registers, LRAb)    171.200   Lescha davart ils registers d'abitantas e d'abitants e davart  ulteriurs registers da persunas e d'objects * (lescha da  registers, LRAb)  dals 15-06-2010 (versiun dals 01-01-2018)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 2 da mars 20103),  concluda:  1. Disposiziuns generalas  Art.  1 Intent 1 Questa lescha regla  l'execuziun da la lescha federala  davart  l'armonisaziun  dals   registers  d'abitants  e  d'auters  registers  uffizials  da  persunas  (lescha  davart  l'armonisaziun  dals  registers)4).  Ella  regla  en  spezial  la  gestiun  dals  registers  communals d'abitantas e d'abitants sco er il domicil e la dimora. * 2 Plinavant  regla  ella  la  communicaziun  da  datas  dals  registers  communals  da  persunas e d'objects  al  chantun sco er la gestiun d'ina plattafurma chantunala da   datas. *  Art.  2 Cumpetenza 1 Per l'execuziun da questa lescha èn cumpetentas las vischnancas. 2 La regenza designescha las autoritads chantunalas cumpetentas.  1) PCG 2009/2010, 814 2) DG 110.100 3) pagina 707 4) CS 431.02  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/431.02/rm   171.200    Art.  3 Noziuns 1 La significaziun da las noziuns en questa lescha sa drizza tenor las definiziuns da la   lescha davart l'armonisaziun dals registers sco er dals relaschs executivs respectivs.  En spezial signifitgeschan: a) vischnanca  da  domicil:  vischnanca,  nua  ch'ina  persuna  sa  trategna  cun   l'intenziun da restar permanentamain per stabilir là il center da sia vita, che sto  esser evident per terzas persunas;  b) vischnanca  da  dimora:  vischnanca,  nua  ch'ina  persuna  sa  trategna  per  in  tschert intent senza l'intenziun da restar permanentamain, e quai durant almain  90 dis successivs u durant almain 90 dis entaifer 1 onn;  c) chasada collectiva: chasas da persunas attempadas e da tgira; chasas d'abitar e  d'educaziun per uffants e per giuvenils; internats sco er chasas da dimora per   scolaras e per scolars, per emprendistas e per emprendists sco er per studentas   e per students; instituziuns per persunas cun impediments; ospitals, chasas da  cura  ed  instituziuns sumegliantas  dal  sectur  da  la  sanadad;  instituziuns  da  l'execuziun da chastis e da mesiras; alloschis collectivs per requirentas e per   requirents d'asil; claustras ed auters alloschis d'uniuns religiusas;  d) ovras industrialas: gestiunarias e gestiunaris privats u publics d'infrastructuras  dal provediment d'aua e d'energia sin il territori d'ina vischnanca.  Art.  4 Gratuitadad 1 Communicaziuns,  infurmaziuns e datas che vegnan fatgas,  dadas respectivamain  furnidas tenor questa lescha ston esser gratuitas, nun ch'i saja prescrit insatge auter.  2. Gestiun dals registers  Art.  5 Registers 1 La vischnanca maina: a) in register d'abitantas e d'abitants che cuntegna las caracteristicas prescrittas    davart tut las persunas cun domicil u cun dimora en la vischnanca; b) in register actual dals objects che cuntegna las caracteristicas necessarias dal    register federal dals edifizis e da las abitaziuns (REA), per che l'identificatur   federal  d'abitaziuns  (EWID)  possia  vegnir  attribuì  en  moda  segira  a  las  persunas che figureschan en il register d'abitantas e d'abitants.  2 La vischnanca maina ils registers en moda electronica.  Art.  6 Caracteristicas minimalas 1 Las  caracteristicas  che  ston  esser  cuntegnidas  minimalmain  en  ils  registers   d'abitantas e d'abitants sa drizzan tenor il dretg surordinà.  2       171.200   Art.  7 Ulteriuras caracteristicas 1 Sch'igl  exista  ina  basa  legala  correspundenta,  po  la  regenza  fixar  ulteriuras  caracteristicas che ston esser cuntegnidas en il register d'abitantas e d'abitants.  Art.  8 Caracteristicas facultativas 1 Per  ademplir  sias  incumbensas  legalas  po  la  vischnanca  fixar  ulteriuras  caracteristicas che ston esser cuntegnidas en il register d'abitantas e d'abitants. 2 La regenza po restrenscher la schelta da las caracteristicas facultativas.  Art.  9 Registraziun da las caracteristicas 1 Sco basa per registrar las caracteristicas servan en emprima lingia las inscripziuns  en il register da stadi civil (Infostar), en segunda lingia las inscripziuns dal sistem  d'infurmaziun central davart la migraziun (SIMIC). 2 Per  che  las  caracteristicas  possian  vegnir  registradas  correctamain,  po  la  vischnanca pretender che la persuna respectiva preschentia ses documents uffizials e  betg uffizials e ch'ella dettia las infurmaziuns necessarias. 3 Sche las indicaziuns da l'Infostar, dal SIMIC e da la persuna respectiva na bastan   betg,  po  la  vischnanca  s'infurmar  tar  sia  patruna  u  tar  ses  patrun  davart  las   caracteristicas. 4 En vischnancas che han introducì in numer uffizial  da l'abitaziun sto la persuna  respectiva annunziar il numer administrativ u fisic da l'abitaziun. 5 La persuna ch'è obligada da s'annunziar e da dar infurmaziuns sto far indicaziuns  che correspundan a la vardad.  Art.  10 Rectificaziun dal REA, determinaziun dal EWID 1 Per  manar  il  register  dals  objects  sto  la  vischnanca  rectifitgar  ed  actualisar  cuntinuadamain las datas correspundentas dal REA. 2 Per manar il register dals objects, per rectifitgar e per actualisar il REA sco er per  determinar e per actualisar il EWID dastga la vischnanca utilisar las datas da las   suandantas autoritads ed instituziuns: a) * uffizi per la valitaziun d'immobiglias; b) uffizis dal register funsil; c) ovras industrialas. 3 Las datas ston vegnir transmessas a la vischnanca, sch'ella dumonda quai. L'access  a las datas po avair lieu tras ina procedura d'invista.   3     171.200    Art.  11 Indicaziuns da persunas privatas 1 Per garantir l'actualitad dal register dals objects e dal REA sco er per attribuir en   moda  segira  il  EWID  po  la  vischnanca  pretender  da  las  proprietarias  e  dals  proprietaris  sco  er  da  las  administraziuns  d'immobiglias  –  en  cas  singuls  –  indicaziuns davart  las abitaziuns,  davart  las  abitantas e davart  ils  abitants  sco er   davart las utilisadras e davart ils utilisaders.  3. Domicil e dimora  Art.  12 Domicil e dimora 1 Il domicil sa chatta en la vischnanca da domicil (domicil principal). 2 Ultra da la vischnanca da domicil po ina persuna avair ina u pliras vischnancas da  dimora (domicil secundar).  Art.  13 Obligaziun d'annunziar l'arriv e la partenza 1 Tgi che sa tira natiers en ina vischnanca per stabilir là ses domicil u sia dimora, sto  s'annunziar entaifer 14 dis tar la vischnanca. 2 Tgi che mida chasa entaifer la vischnanca, sto annunziar quai entaifer 14 dis a la   vischnanca.  Questa  obligaziun  d'annunzia  vala  er  per  midar  adressa  entaifer  il  medem edifizi. 3 Tgi che terminescha ses domicil u sia dimora, sto annunziar ordavant sia partenza  tar la vischnanca respectiva. 4 Tgi che transferescha u terminescha il domicil, sto annunziar quai entaifer 14 dis a   tut las vischnancas da dimora. 5 Tgi che stabilescha u terminescha ina dimora en ina vischnanca, sto annunziar quai  entaifer 14 dis a la vischnanca da domicil.  Art.  14 Obligaziun d'annunzia 1. direcziuns da chasadas collectivas  1 Las  direcziuns  da  chasadas  collectivas  annunzian  a  la  vischnanca,  nua  che  la  chasada sa chatta,  sco er a la vischnanca da domicil  da las persunas respectivas   entaifer 14 dis las persunas ch'èn entradas da nov e che sa trategnan durant almain  90 dis successivs u durant almain 90 dis entaifer 1 onn en questa chasada. 2 Da medema maniera ston vegnir annunziads las extradas ed ils mortoris.  4       171.200   Art.  15 2. locaturas e locaturs, patrunas e patruns 1 Las  administraziuns  d'immobiglias,  las  locaturas  ed  ils  locaturs  sco  er  autras  allogiantas ed auters allogiants ston annunziar entaifer 14 dis a la vischnanca l'arriv  da las locatarias e dals locataris sco er da las persunas alloschadas che stabileschan  in domicil  ubain che vegnan a sa trategnair là durant almain 90 dis successivs u  durant almain 90 dis entaifer 1 onn. 2 Da medema maniera ston vegnir annunziadas las partenzas e las midadas da chasa.  Quai vala er per midar abitaziun entaifer il medem edifizi. 3 La  regenza  po  prevair  las  medemas  obligaziuns  d'annunzia  per  patrunas  e  per  patrunas en quai che reguarda lur lavurantas e lur lavurants.  Art.  16 3. mastergn 1 Tgi che avra u terminescha in manaschi manà en moda commerziala, sto annunziar  quai entaifer 14 dis a la vischnanca.  Art.  17 Scrittiras 1 Tgi che s'annunzia en ina vischnanca per stabilir là ses domicil, sto deponer l'attest   d'origin. 2 Tgi che s'annunzia en ina vischnanca per stabilir là ina dimora, sto deponer l'attest   da domicil. 3 Tgi che parta definitivamain d'ina vischnanca, ha il dretg da survegnir enavos las   scrittiras deponidas. Resalvadas restan disposiziuns da procedura penala.  4. Numeraziun da las abitaziuns  Art.  18 Introducziun da la numeraziun 1 Per determinar e per actualisar il EWID po la vischnanca prevair l'introducziun d'in  numer uffizial da l'abitaziun per tscherts edifizis u per tut ils edifizis sin ses territori   communal. 2 La numeraziun da las abitaziuns po esser da gener administrativ u fisic. 3 La vischnanca sto surpigliar ils custs per la numeraziun, nun che questa lescha u  l'ordinaziun respectiva determineschia insatge auter.  Art.  19 REA e register dals objects 1 Il numer administrativ u fisic da las abitaziuns sto vegnir manà sco caracteristica en  il REA ed en il register dals objects.   5     171.200    Art.  20 Funtaunas da datas 1 Per  l'emprima  surdada,  per  la  tgira  e  per  l'actualisaziun  dal  numer  uffizial  da  l'abitaziun  dastga  la  vischnanca utilisar las datas  da las  suandantas  autoritads ed  instituziuns: a) * uffizi per la valitaziun d'immobiglias; b) uffizis dal register funsil; c) ovras industrialas. 2 L'access a las datas po avair lieu tras ina procedura d'invista. 3 Sin dumonda da la vischnanca han las proprietarias ed ils proprietaris sco er las  administraziuns d'immobiglias l'obligaziun da consegnar glistas da las abitaziuns sco  er da las abitantas e dals abitants. 4 Sche las funtaunas da datas ch'èn numnadas qua survart e sch'ina inspecziun al lieu   na bastan betg,  èn las  abitantas  ed ils  abitants  da las  immobiglias  medemamain   obligads da dar infurmaziuns davart las abitaziuns sco er davart las abitantas e davart  ils abitants da l'immobiglia respectiva.  Art.  21 Dretg d'access e da montascha 1 Per  far  l'inspecziun  al  lieu  dastgan  las  persunas  ch'èn  incumbensadas  cun  la  numeraziun entrar en ils edifizis fin tar la porta d'entrada da las singulas abitaziuns,   ed ellas  dastgan montar  il  numer fisic  da l'abitaziun vi  da l'abitaziun u vi  da la  chascha da brevs.  Art.  22 Obligaziun da tolerar e da dar infurmaziuns 1 Las proprietarias  ed ils  proprietaris  sco er  las locatarias ed ils locataris  han da  tolerar il numer fisic da l'abitaziun. 2 En cas ch'il  numer vegn donnegià, dat giu u daventa illegibel, ston ellas ed els   infurmar la vischnanca en chaussa.  Art.  23 Communicaziun dal numer da l'abitaziun e publicaziun 1 La vischnanca communitgescha en moda adequata ed – uschenavant che quai è  raschunaivel  –  sin  via  electronica  ils  numers  uffizials  da  las  abitaziuns  a  las  suandantas persunas ed autoritads: a) a las proprietarias ed als proprietaris; b) a las administraziuns d'immobiglias; c) * a l'uffizi per la valitaziun d'immobiglias; d) als uffizis dal register funsil; e) a las ovras industrialas. 2 La vischnanca publitgescha en il fegl uffizial che la numeraziun da las abitaziuns  vegnia introducida. 3 Cur che la communicaziun e la publicaziun han gì lieu, vala la numeraziun da las  abitaziuns sco introducida.  6       171.200   Art.  24 Contracts da locaziun e numer da l'abitaziun 1 A partir dal mument che la numeraziun da las abitaziuns è introducida, ston las   locaturas ed ils locaturs munir novs contracts da locaziun e contracts da locaziun  midads cun il numer da l'abitaziun u communitgar en in'autra furma adequata quest   numer a las locatarias ed als locataris.  Art.  25 Obligaziuns da la patruna u dal patrun da construcziun 1 A partir dal mument che la numeraziun da las abitaziuns è introducida, è la patruna   u  il  patrun  da  construcziun  obligà  –  en  cas  d'edifizis  novs  e  da  midadas  da  construcziun – da far il suandant sin agens custs: a) da  numerar  las  abitaziuns  tenor  il  sistem prescrit  da  la  vischnanca  sin  ils   documents che vegnan inoltrads cun la dumonda da construcziun; b) da communitgar midadas che vegnan fatgas vi da questa numeraziun, suenter   che la dumonda da construcziun è vegnida inoltrada; c) d'attribuir novs numers uffizials a tut quellas abitaziuns che vegnan partidas u   reunidas e da communitgar quests novs numers. 2 Sche la vischnanca prescriva ina numeraziun fisica, sto – en cas d'edifizis novs e da   midadas da construcziun – la patruna u il patrun da construcziun montar sin agens  custs las tavlas dals numers, che vegnan messas a disposiziun gratuitamain da la  vischnanca,  en  moda  bain  vesaivla  e  tenor  il  sistem prescrit  vi  da  las  singulas  abitaziuns da sia immobiglia, e quai uschespert che las abitaziuns èn prontas per  abitar.  Art.  26 Ovras industrialas 1 La vischnanca po prescriver  a las ovras  industrialas d'utilisar  sin ses territori  il  numer uffizial da l'abitaziun.  5. Utilisaziun da las datas  Art.  27 Barat da datas 1. cun la confederaziun  1 La furniziun da datas a la confederaziun ed il barat da datas cun la confederaziun  tenor  il  dretg  surordinà  han  lieu  sin  via  electronica  sur  la  plattafurma  centrala  d'informatica e da communicaziun da la confederaziun (SEDEX).  Art.  28 2. tranter las vischnancas 1 En cas da partenzas, da midadas da chasa e d'arrivs da persunas cun domicil u cun   dimora  barattan  las  vischnancas  las  datas  correspundentas  tranter  lur  registers  d'abitantas e d'abitants directamain sur la SEDEX.   7     171.200    Art.  29 3. cun il chantun 1 La  vischnanca  furnescha  al  chantun  las  datas  da  ses  registers  da  persunas  e  d'objects.  La regenza regla  la  furma e  la  periodicitad sco er l'indemnisaziun  per   furniziuns da datas che surpassan las furniziuns da datas a la confederaziun. * 2 … * 3 … *  Art.  30 4. cun las ovras industrialas 1 La vischnanca po communitgar  datas  a  las  ovras  industrialas,  sche quai  gida a  garantir  l'infrastructura  sin  ses  territori  communal.  Quai  po  avair  lieu  tras  ina   procedura d'invista e cunter ina indemnisaziun.  Art.  30a * Plattafurma da datas 1. register da persunas e d'objects  1 Il  chantun  po  manar  ina  plattafurma  da  datas  che  sa  cumpona  en  spezial  d'in  register central da persunas e d'in register central d'objects. 2 Il  register  central  da  persunas  cuntegna  las  datas  dals  registers  communals  d'abitantas e d'abitants sco er d'ulteriurs registers communals, chantunals e federals  da persunas. 3 Il register central d'objects cuntegna datas dals registers communals, chantunals e  federals d'objects. 4 Las datas dal register central da persunas e d'objects pon vegnir colliadas ina cun  l'autra.  Art.  30b * 2. intent ed access 1 Las datas dal register central da persunas e d'objects servan al chantun ed a las   vischnancas per ademplir lur incumbensas legalas e per far evaluaziuns statisticas. 2 Ils uffizis chantunals survegnan access a las datas ch'els dovran per ademplir lur   incumbensas legalas. 3 La regenza designescha,  tge instituts da dretg public dal chantun che survegnan  access a las datas ch'els dovran per ademplir lur incumbensas legalas. 4 La regenza conceda a las autoritads communalas access a las datas che pertutgan  lur territori e ch'ellas dovran per ademplir lur incumbensas legalas. 5 L'access tenor ils alineas 2, 3 e 4 po avair lieu tras ina procedura d'invista. 6 La regenza regla la dimensiun da l'access dals posts e da las autoritads autorisadas  sco er l'indemnisaziun. Ella retira il dretg d'access, sche las datas vegnan utilisadas  en moda abusiva.  8       171.200   Art.  30c * 3. ulteriuras disposiziuns 1 Las  datas  ston  vegnir  anonimisadas,  uschespert  che  l'intent  da  l'elavuraziun  permetta quai. 2 Ils access a las datas da persunas ston vegnir protocollads e controllads. 3 La regenza regla ils detagls davart  ils standards tecnics, davart  las prescripziuns  organisatoricas minimalas e davart las obligaziuns da cooperaziun dals posts e da las  autoritads che han in dretg d'access.  Art.  31 Ulteriuras ed atgnas retschertgas da datas 1 Per evaluaziuns statisticas po la regenza prevair in augment da las retschertgas da  datas  da  l'uffizi  federal  da  statistica  (UST),  sche  las  retschertgas  da  datas  dals   registers  d'abitantas  e  d'abitants  na bastan betg.  Plinavant  po ella  ordinar  atgnas  retschertgas da datas. 2 Sche la regenza ordinescha talas retschertgas da datas, èn las persunas interrogadas  obligadas da dar las infurmaziuns necessarias.  Art.  32 Protecziun da datas 1 Sin dumonda infurmescha la vischnanca davart  il num, davart  l'annada e davart   l'adressa da singulas persunas che figureschan en il register d'abitantas e d'abitants.   Sche questas datas vegnan utilisadas mo per intents ideals e na vegnan betg surdadas  a terzas persunas, pon ellas vegnir communitgadas sin glistas. 2 La  vischnanca  po  communitgar  ulteriuras  datas  davart  singulas  persunas  che  figureschan en il register d'abitantas e d'abitants, sch'i  vegn fatg valair in interess  giustifitgà. 3 Il dretg da bloccada resta resalvà. 4 Igl  è  scumandà  da  dar  vinavant  sistematicamain  datas  per  intents  da  reclama  economics. 5 Mintga persuna domiciliada u dimoranta po pretender da la vischnanca da vegnir   infurmada davart tut las datas che pertutgan sia persuna. 6 La vischnanca regla ils detagls da l'elavuraziun da las datas, en spezial en quai che   reguarda  l'utilisaziun  da  las  datas,  l'autorisaziun  d'access,  la  procedura  da  rectificaziun, la durada da la conservaziun e l'extincziun da las datas, la transmissiun   da las datas sco er la procedura d'infurmaziun. 7 La vischnanca po incassar ina taxa per dar infurmaziuns or dal register d'abitantas e  d'abitants.   9     171.200    6. Dimora statistica  Art.  33 Definiziun e regulaziun speziala 1 La  regenza  designescha,  tge  chasadas  collectivas  che  stabileschan  ina  dimora  statistica per lur abitantas e per lur abitants. 2 Concernent la dimora statistica valan las disposiziuns da questa part.  Art.  34 Obligaziun d'annunziar l'arriv e la partenza 1 La regenza regla las obligaziuns d'annunziar l'arriv e la partenza per persunas cun  ina dimora statistica.  Art.  35 Registraziun 1 Resguardond  las  pretensiuns  minimalas  dal  UST  regla  la  regenza,  co  che  la   vischnanca ha da registrar la dimora statistica.  Art.  36 Obligaziun d'annunzia per las direcziuns da chasadas collectivas 1 La  regenza  regla  las  obligaziuns  d'annunzia  da  las  direcziuns  da  chasadas  collectivas che stabileschan ina dimora statistica per lur abitantas e per lur abitants.  Art.  37 Furniziun da datas a la confederaziun 1 Resguardond las pretensiuns minimalas dal UST regla la regenza la furniziun da las  datas davart persunas cun ina dimora statistica.  7. Disposiziuns finalas  Art.  38 Chasti 1 Tgi che violescha prescripziuns da questa lescha, vegn chastià da la vischnanca cun  ina multa fin 2 000 francs. 2 En cas levs poi vegnir pronunzià in avertiment u vegnir desistì d'ina persecuziun  penala.  Art.  39 Aboliziun dal dretg vertent 1 Cun l'entrada en vigur da questa lescha vegn abolida la lescha davart il domicil dals   Svizzers dals 20 da matg 19841).  Art.  40 Midada dal dretg vertent2)  1) CUL 1984, 1289 2) Las midadas dal dretg vertent na vegnan betg inditgadas.  10       171.200   Art.  41 Referendum ed entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur da questa lescha1).  1) messa en vigur cun CR dals 26 d'october 2010 per il 1. december 2010   11     171.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-06-2010 01-12-2010 relasch emprima versiun - 17-02-2015 01-03-2015 titel dal relasch midada 2015-012 17-02-2015 01-03-2015 Art. 1 al. 1 midada 2015-012 17-02-2015 01-03-2015 Art. 1 al. 2 integraziun 2015-012 17-02-2015 01-03-2015 Art. 29 al. 1 midada 2015-012 17-02-2015 01-03-2015 Art. 29 al. 2 aboliziun 2015-012 17-02-2015 01-03-2015 Art. 29 al. 3 aboliziun 2015-012 17-02-2015 01-03-2015 Art. 30a integraziun 2015-012 17-02-2015 01-03-2015 Art. 30b integraziun 2015-012 17-02-2015 01-03-2015 Art. 30c integraziun 2015-012 07-12-2016 01-01-2018 Art. 10 al. 2, a) midada 2017-034 07-12-2016 01-01-2018 Art. 20 al. 1, a) midada 2017-034 07-12-2016 01-01-2018 Art. 23 al. 1, c) midada 2017-034  12       171.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-06-2010 01-12-2010 emprima versiun - titel dal relasch 17-02-2015 01-03-2015 midada 2015-012 Art. 1 al. 1 17-02-2015 01-03-2015 midada 2015-012 Art. 1 al. 2 17-02-2015 01-03-2015 integraziun 2015-012 Art. 10 al. 2, a) 07-12-2016 01-01-2018 midada 2017-034 Art. 20 al. 1, a) 07-12-2016 01-01-2018 midada 2017-034 Art. 23 al. 1, c) 07-12-2016 01-01-2018 midada 2017-034 Art. 29 al. 1 17-02-2015 01-03-2015 midada 2015-012 Art. 29 al. 2 17-02-2015 01-03-2015 aboliziun 2015-012 Art. 29 al. 3 17-02-2015 01-03-2015 aboliziun 2015-012 Art. 30a 17-02-2015 01-03-2015 integraziun 2015-012 Art. 30b 17-02-2015 01-03-2015 integraziun 2015-012 Art. 30c 17-02-2015 01-03-2015 integraziun 2015-012   13    	1. Disposiziuns generalas 	Art. 1 Intent 	Art. 2 Cumpetenza 	Art. 3 Noziuns 	Art. 4 Gratuitadad  	2. Gestiun dals registers 	Art. 5 Registers 	Art. 6 Caracteristicas minimalas 	Art. 7 Ulteriuras caracteristicas 	Art. 8 Caracteristicas facultativas 	Art. 9 Registraziun da las caracteristicas 	Art. 10 Rectificaziun dal REA, determinaziun dal EWID 	Art. 11 Indicaziuns da persunas privatas  	3. Domicil e dimora 	Art. 12 Domicil e dimora 	Art. 13 Obligaziun d'annunziar l'arriv e la partenza 	Art. 14 Obligaziun d'annunzia 1. direcziuns da chasadas collectivas 	Art. 15 2. locaturas e locaturs, patrunas e patruns 	Art. 16 3. mastergn 	Art. 17 Scrittiras  	4. Numeraziun da las abitaziuns 	Art. 18 Introducziun da la numeraziun 	Art. 19 REA e register dals objects 	Art. 20 Funtaunas da datas 	Art. 21 Dretg d'access e da montascha 	Art. 22 Obligaziun da tolerar e da dar infurmaziuns 	Art. 23 Communicaziun dal numer da l'abitaziun e publicaziun 	Art. 24 Contracts da locaziun e numer da l'abitaziun 	Art. 25 Obligaziuns da la patruna u dal patrun da construcziun 	Art. 26 Ovras industrialas  	5. Utilisaziun da las datas 	Art. 27 Barat da datas 1. cun la confederaziun 	Art. 28 2. tranter las vischnancas 	Art. 29 3. cun il chantun 	Art. 30 4. cun las ovras industrialas 	Art. 30a * Plattafurma da datas 1. register da persunas e d'objects 	Art. 30b * 2. intent ed access 	Art. 30c * 3. ulteriuras disposiziuns 	Art. 31 Ulteriuras ed atgnas retschertgas da datas 	Art. 32 Protecziun da datas  	6. Dimora statistica 	Art. 33 Definiziun e regulaziun speziala 	Art. 34 Obligaziun d'annunziar l'arriv e la partenza 	Art. 35 Registraziun 	Art. 36 Obligaziun d'annunzia per las direcziuns da chasadas collectivas 	Art. 37 Furniziun da datas a la confederaziun  	7. Disposiziuns finalas 	Art. 38 Chasti 	Art. 39 Aboliziun dal dretg vertent 	Art. 40 Midada dal dretg vertent) 	Art. 41 Referendum ed entrada en vigur   		2018-06-06T05:20:20+0200 	"7001 Chur" 	"Gesetzessammlung Kanton Graubünden"


canton: gr

abbreviation: ORAb

pdf_content: Ordinaziun tar la lescha davart ils registers d'abitantas e d'abitants e davart ulteriurs registers da persunas e d'objects (ordinaziun davart ils registers d'abitantas e d'abitants, ORAb)    171.210   Ordinaziun tar la lescha davart ils registers d'abitantas e  d'abitants e davart ulteriurs registers da persunas e  d'objects * (ordinaziun davart ils registers d'abitantas e  d'abitants, ORAb)  dals 26-10-2010 (versiun dals 01-03-2015)  relaschada da la regenza ils 26 d'october 2010  1. Disposiziuns generalas  Art.  1 Post per l'armonisaziun dals registers * 1 Il departament d'economia publica e fatgs socials è cumpetent per la coordinaziun,   la realisaziun e la controlla da qualitad da l'armonisaziun dals registers tenor il dretg  surordinà  sco  er  per  la  furniziun  da  las  datas  a  la  confederaziun,  sche  questa  incumbensa vegn surpigliada dal chantun. * 2 El  è  ultra  da  quai  il  post  da  cussegliaziun  e  da  consultaziun  en  chaussas  da  l'armonisaziun dals registers.  Art.  2 Noziuns 1 En questa ordinaziun signifitgan: a) REA: register federal dals edifizis e da las abitaziuns; b) UST: uffizi federal da statistica; c) Sedex: centrala d'informatica e da communicaziun da la confederaziun (secure   data exchange); d) Infostar: register da stadi civil; e) SIMIC: sistem d'infurmaziun central davart la migraziun; f) UPI: unique person identification.  * tabellas da las modificaziuns a la fin dal relasch   1     171.210    2. Gestiun dals registers  Art.  3 Software dal register d'abitantas e d'abitants 1 La software dal register d'abitantas e d'abitants sto esser publitgada dal UST sco  software certifitgada per la Sedex. 2 La software sto sustegnair ils suandants tips d'annunzia da la Sedex (transmissiun e  recepziun): a) furniziun da las datas statisticas al UST mintga quartal (tip d'annunzia 99); b) utilisaziun regulara dal servetsch da validaziun (tip d'annunzia 94); c) consultaziun da la UPI (tip d'annunzia 85); d) actualisaziun da la glista da las vischnancas (tip d'annunzia 71) e da la glista   dals stadis e dals territoris (tip d'annunzia 72). 3 A partir dal 1. da schaner 2012 ston ultra da quai vegnir sustegnids ils suandants  tips d'annunzia: a) cumparegliaziun da la UPI (tip d'annunzia 86); b) recepziun d'annunzias da mutaziuns da l'Infostar (tip d'annunzia 20001) e dal   SIMIC (tip d'annunzia 20101); c) annunzias da midadas da chasa tranter ils registers d'abitantas e d'abitants (tip   d'annunzia 93); d) annunzias da mutaziuns ad ina plattafurma chantunala (tip d'annunzia 10001); e) furniziun da tut las datas ad ina plattafurma chantunala (tip d'annunzia 10099).  Art.  4 Software dal register dals edifizis 1 La  vischnanca  maina  sia  administraziun  da  construcziun  cun  ina  software  da  construcziun adattada che vegn er duvrada per annunziar la statistica da construcziun  al REA. Questa software sto esser certifitgada per ils servetschs d'internet actuals dal   UST e permetter d'armonisar las datas communalas cun il REA. 2 I po er vegnir applitgada la software dal REA. *  Art.  5 Specificaziun da las caracteristicas 1 Las  caracteristicas  ston  vegnir  manadas  cun  lur  specificaziuns,  cun  lur  nomenclaturas  e  cun  lur  codaziuns  en  emprima  lingia  tenor  las  glistas  da  las   caracteristicas da la confederaziun. 2 En  segunda  lingia  ston  las  caracteristicas  vegnir  manadas  tenor  las  normas  da  l'uniun per la determinaziun dals standards dal e-government, uschenavant che las  caracteristicas correspundentas èn definidas. 3 En cas da burgaisas estras e da burgais esters ch'èn inscrits en l'Infostar maina la   vischnanca  en  il  register  d'abitantas  e  d'abitants  –  ultra  dal  num  uffizial  che  figurescha là – er il num ch'è inscrit en il SIMIC tenor il passaport ester.  2       171.210   Art.  6 Registraziun da las caracteristicas 1 Per  registrar  las  caracteristicas  po  la  vischnanca  pretender  ch'i  vegnian   preschentads ils suandants documents uffizials: a) l'attest da stadi civil, il certificat da famiglia u l'attest da partenadi; b) la carta d'identitad; c) il passaport; d) il permiss da manischar; e) la legitimaziun da persunas estras. 2 Sche quests  documents  na bastan betg,  dastga la vischnanca  pretender  ulteriurs  documents correspundents, sco il contract da lavur u il contract da locaziun. 3 Ella po pretender ch'i vegnian inditgads la professiun sco er la patruna u il patrun. 4 Ella po laschar manar natiers la persuna,  sche quai è necessari per registrar las   caracteristicas. 5 Sche eveniments da stadi civil da burgaisas svizras e da burgais svizzers han gì lieu   a l'exteriur, ston quels vegnir surpigliads en il register d'abitantas e d'abitants pir, cur   ch'els èn inscrits en l'Infostar. 6 Sche la vischnanca suppona che l'Infostar u ch'il SIMIC cuntegnia sbagls, sto ella  render attent ils posts cumpetents en chaussa.  Art.  7 Actualisaziun dal REA * 1 Tut ils projects da construcziun e da renovaziun che dovran ina permissiun ston  vegnir  inscrits  en  il  REA directamain  suenter  l'inoltraziun  da  la  dumonda  da  construcziun. * 2 Mintga midada dal status da quests projects sto vegnir actualisada. *  Art.  8 Utilisaziun da datas da las ovras industrialas 1 La vischnanca determinescha, tge datas che ston vegnir transmessas, tge circul da  persunas ch'è pertutgà sco er en tge furma e quant savens che las datas ston vegnir   transmessas.  Art.  9 Indicaziuns da persunas privatas 1 Las  indicaziuns  davart  las  abitaziuns  ston  cumpigliar  en  spezial  il  dumber  da   chombras, il plaun e la posiziun sin il plaun. 2 En quest connex sto la vischnanca tegnair uschè bass sco pussaivel ils custs per las  persunas privatas.   3     171.210    3. Domicil e dimora  Art.  10 Obligaziun d'annunzia per interpresas 1 L'annunzia  sto  cuntegnair  en  spezial  l'adressa  da  l'interpresa  u  inditgar  las  localitads che vegnan duvradas per manar l'interpresa. 2 Sch'ina possessura u sch'in possessur d'ina firma singula n'ha betg ses domicil al   lieu da sia interpresa, sto ella u el deponer ina conferma da domicil actual tar la   vischnanca al lieu da l'interpresa. 3 Persunas giuridicas  sco er  societads collectivas  u societads commanditaras  ston  deponer in extract dal register da commerzi.  Art.  11 Annunzia per il domicil, burgaisas estras e burgais esters 1 Burgaisas estras e burgais esters ston deponer ina conferma davart il stadi civil tar  la vischnanca da domicil, sch'ina inscripziun en l'Infostar è avant maun. 2 Sch'ina  tala  inscripziun  n'è  betg  avant  maun,  ston  vegnir  deponids  documents  correspundents, sche tals pon vegnir organisads.  Art.  12 Attest da domicil 1. emissiun  1 La vischnanca da domicil emetta l'attest da domicil per pudair annunziar in domicil  secundar en ina vischnanca da dimora. Quest attest cuntegna: a) tut las caracteristicas minimalas; b) la vischnanca da dimora; c) confurm al senn la remartga «per annunziar la dimora»; d) la data d'emissiun. 2 Per  Svizras  e  per  Svizzers  è  la  designaziun alternativa  da l'attest  da domicil  il   certificat d'origin.  Art.  13 2. actualisaziun e renovaziun 1 La vischnanca da dimora dastga pretender mintga 12 mais in nov attest da domicil.   In'actualisaziun  da l'attest  cun il  bul  e  cun la suttascripziun da la vischnanca da  domicil è admessa. 2 Sche la vischnanca da domicil u sch'il stadi civil sa mida, sto vegnir deponì in nov  attest da domicil.  Art.  14 Conferma da domicil 1 Per  auters  intents  motivads  emetta  la  vischnanca  da  domicil  ina  conferma  da  domicil sin dumonda. 2 Cun  la  conferma  da  domicil  cumprova  la  persuna  respectiva  ch'ella  saja  s'annunziada correctamain tar la vischnanca per il domicil.  4       171.210   3 In'actualisaziun  da la  conferma da domicil  cun il  bul  e  cun la  suttascripziun è  admessa.  4. Numeraziun da las abitaziuns  Art.  15 Definiziun da las abitaziuns 1 La vischnanca definescha tut las abitaziuns che ston vegnir numeradas.  Art.  16 Schema da numeraziun e plazzament 1 Il schema da numeraziun sco er il plazzament da las tavlas dals numers fisics sa   drizzan tenor la directiva ch'il UST ha publitgà per la numeraziun da las abitaziuns. 2 Numeraziuns existentas pon vegnir surpigliadas.  Art.  17 Concepziun dal numer fisic da l'abitaziun 1 En cas d'ina numeraziun fisica determinescha la vischnanca il gener da las tavlas.   Sin dumonda po ella admetter  autras tavlas per singuls edifizis.  Ils  custs vegnan   surpigliads da las petentas e dals petents.  Art.  18 Funtaunas da datas 1 Las glistas da las abitaziuns sco er da las abitantas e dals abitants che ston vegnir   consegnadas sin dumonda da las vischnancas cuntegnan en spezial  il  dumber da  chombras,  il  plaun,  la  posiziun sin il  plaun,  las  locatarias ed ils locataris sco er  ulteriuras abitantas ed ulteriurs abitants, en cas che tals èn enconuschents. 2 Suenter  che  la  numeraziun  è  terminada,  returna  la  vischnanca  las  glistas  rectifitgadas  cun las  abitantas  e  cun  ils  abitants  sco  er  cun  il  numer  uffizial  da  l'abitaziun a las persunas ed a las autoritads che han furnì oriundamain las datas.  Art.  19 Communicaziuns en cas da midadas da maun 1 L'uffizi dal register funsil communitgescha mintga midada da maun entaifer 1 mais  a la vischnanca, premess che questa vischnanca haja introducì il numer uffizial da  l'abitaziun. 2 En cas da midadas da maun infurmescha la vischnanca l'acquistadra u l'acquistader  davart il numer uffizial da l'abitaziun.   5     171.210    5. Utilisaziun da las datas  Art.  20 Barat da datas 1. cun la confederaziun  1 La  vischnanca  furnescha  las  datas  da  ses  registers  d'abitantas  e  d'abitants  directamain a la confederaziun tenor il dretg surordinà. Sche la qualitad da las datas  è suffizienta, surpiglia il chantun la furniziun. * 2 Las vischnancas retschaivan las annunzias da mutaziuns da l'Infostar e dal SIMIC   sur la Sedex.  Art.  21 2. tranter las vischnancas 1 Sch'ina persuna mida vischnanca da domicil,  transmetta la veglia  vischnanca da  domicil  las  datas  correspundentas  a  la  nova  vischnanca  da  domicil.  La  nova  vischnanca da domicil infurmescha las vischnancas da dimora davart la midada da  chasa. 2 Sch'ina persuna stabilescha ina dimora en ina vischnanca, transmetta la vischnanca  da domicil las datas correspundentas a la nova vischnanca da dimora. 3 Sch'ina persuna banduna ina vischnanca da dimora, annunzia questa vischnanca la  partenza a la vischnanca da domicil.  Art.  21a * 3. cun il chantun 1 Duas giadas per onn, mintgamai mez da l'onn e la fin da l'onn, e plinavant sch'i   dovra  ina  sincronisaziun da las  datas,  furnescha  la  vischnanca  al  chantun  l'entir   effectiv da datas da ses register d'abitantas e d'abitants. 2 Las mutaziuns da datas ston vegnir furnidas il medem di. 3 Las datas vegnan furnidas tenor il standard eCH-0020.  Art.  22 Garanzia da la qualitad e validaziun 1 Las vischnancas respectivamain il chantun utiliseschan il servetsch da validaziun  da la confederaziun almain ina giada per mais. * 2 Sin basa da las respostas dal servetsch da validaziun ston las caracteristicas vegnir   curregidas e cumplettadas correspundentamain.  Art.  23 Segirezza da las datas 1 Ils registers ston vegnir segirads cunter enguladitsch e cunter perdita da datas.  6       171.210   5a. Plattafurma da datas *  Art.  23a * Incumbensas e cumpetenzas 1. regenza  1 La regenza approvescha il concept d'autorisaziun e prenda las mesiras en cas d'abus  da datas.  Art.  23b * 2. departament 1 Il  departament d'economia publica e fatgs socials propona d'approvar il concept  d'autorisaziun e da prender mesiras. 2 El examinescha  las  dumondas  d'access  a  las  datas  e controllescha ils protocols  areguard l'utilisaziun correcta da las datas. 3 Plinavant procura el per la publicaziun dal concept d'autorisaziun.  Art.  23c * 3. uffizis 1 L'uffizi d'informatica maina la plattafurma da datas. El è cumpetent per il sustegn e   per la cussegliaziun tecnica dals posts e da las autoritads che han in dretg d'access e  per la conclusiun da cunvegnas tranter tals e talas ed il chantun davart servetschs  spezials e davart lur indemnisaziun. 2 Areguard  il  register  da  persunas  è  l'administraziun  da  taglia  cumpetenta  per  il  sustegn e per la cussegliaziun professiunala dals posts e da las autoritads che han in  dretg d'access sco er da las furnituras e dals furniturs da datas. Ella coordinescha   l'elavuraziun da dumondas professiunalas da las persunas participadas.  Art.  23d * Instituts cun dretg d'access 1 Ils suandants instituts da dretg public dal chantun survegnan access a las datas da la   plattafurma da datas: a) cassa da dischoccupaziun dal Grischun; b) cassa per donns elementars dal Grischun; c) assicuranza d'edifizis dal Grischun; d) scola auta da pedagogia dal Grischun; e) cassa da pensiun dal Grischun; f) servetschs psichiatrics dal Grischun; g) institut d'assicuranza sociala dal chantun Grischun.  Art.  23e * Concept d'autorisaziun 1. intent e cuntegn  1 Per reglar la dimensiun da l'access dals posts e da las autoritads che han in dretg  d'access vegn relaschà in concept d'autorisaziun.   7     171.210    2 Il  concept  cuntegna  per  mintga  post  ed  autoritad  che  ha  in  dretg  d'access  la  dimensiun da l'access ed inditgescha l'intent da l'access respectivamain l'incumbensa  legala,  las  basas  legalas,  la  gruppa  autorisada,  la  glista  da  caracteristicas,  las  funcziuns, il territori, las annunzias d'eveniments sco er il tip d'access. 3 Ils posts e las autoritads che han in dretg d'access annunzian mintgamai a l'uffizi   d'informatica – tenor sias prescripziuns – las persunas che appartegnan actualmain  ad ina gruppa autorisada.  Art.  23f * 2. ulteriuras disposiziuns 1 L'access  a  las  datas  vegn  permess  pir  suenter  l'approvaziun  dal  concept  d'autorisaziun. 2 Mintga midada u adattaziun dal concept d'autorisaziun sto vegnir approvada. 3 Il concept d'autorisaziun vegn publitgà en l'internet.  Art.  23g * Dumondas d'access 1 Per  l'access  a  las  datas  da  la  plattafurma  da  datas  sto  vegnir  inoltrada  al  departament  d'economia  publica  e  fatgs  socials  ina  dumonda,  inditgond  tut  las  infurmaziuns ch'èn necessarias per fixar la dimensiun da l'access. 2 Suenter ch'igl è vegnì examinà, sche la dumonda correspunda a las prescripziuns  legalas, vegnan la dimensiun da l'access e las ulteriuras indicaziuns integradas en il   concept d'autorisaziun.  Art.  23h * Protocollaziun 1 Il protocol cuntegna almain las datas ch'èn vegnidas legidas, midadas e stizzadas   sco er ils exports da datas. 2 Sche l'access a las datas da la plattafurma da datas ha lieu sur in sistem ester che na   po betg vegnir protocollà da la plattafurma da datas, sto l'access vegnir protocollà   dal sistem ester. Sche la protocollaziun pretendida n'è betg garantida, vegn l'access  refusà u retratg. Ils protocols ston vegnir mess a disposiziun per la controlla. 3 Ils protocols èn da tegnair en salv durant almain 1 onn. 4 Sche la controlla dals protocols mussa irregularitads, ston immediatamain vegnir  prendidas las mesiras correspundentas.  Art.  23i * Obligaziuns da cooperar 1 Ils posts e las autoritads che han in dretg d'access ston cooperar activamain a favur   d'in manaschi regular ch'è tecnicamain e professiunalmain irreproschabel, ed els ston  dar tut las infurmaziuns che vegnan duvradas dals posts cumpetents.  8       171.210   6. Dimora statistica  Art.  24 Definiziun 1 Las  suandantas  chasadas  collectivas  stabileschan  ina  dimora  statistica  per  lur  abitantas e per lur abitants (pazientas e pazients u praschunieras e praschuniers): a) stabiliments per l'execuziun giudiziala; b) instituziuns da l'execuziun staziunara da mesiras; c) instituziuns da la mesa-praschunia; d) centers minimals; e) clinicas psichiatricas.  Art.  25 Obligaziun d'annunziar l'arriv e la partenza 1 Persunas  che  han  ina  dimora  statistica  en  ina  vischnanca  èn  liberadas  da  l'obligaziun  d'annunziar  l'arriv  e  la  partenza concernent  questa  dimora  e  na ston  deponer naginas scrittiras.  Art.  26 Registraziun 1 Persunas cun ina dimora statistica na vegnan betg manadas en il register d'abitantas  e d'abitants da la vischnanca al lieu da la chasada collectiva. 2 En  la  vischnanca  da  domicil  na  sto  la  vischnanca  da  staziunament  d'ina  tala  chasada collectiva betg vegnir manada sco caracteristica.  Art.  27 Obligaziun d'annunzia per las direcziuns da chasadas collectivas 1 Las  direcziuns  da  chasadas  collectivas  tenor  questa  part  na  ston  far  naginas   annunzias  a la  vischnanca  da staziunament  da la  chasada ed a  la  vischnanca  da  domicil davart las abitantas e davart ils abitants. 2 Las direcziuns da talas chasadas collectivas annunzian la chasada fin il pli tard ils  31 d'october da mintga onn al departament. En quest connex inditgeschan ellas ils  edifizis pertutgads sco er ina persuna da contact per la furniziun da las datas al UST.  Art.  28 Furniziuns da datas a la confederaziun 1 Las direcziuns da chasadas collectivas tenor questa part transmettan al UST las   datas da las abitantas e dals abitants che han pernottà tranter il 1. d'october ed ils 31   da december senza interrupziun en la chasada collectiva. 2 Questas datas ston vegnir furnidas tranter il 1. ed ils 15 da schaner. Las datas ston  vegnir conservadas fin la fin d'avrigl. 3 Per  questas  persunas  ston  vegnir  transmessas  tut  las  caracteristicas  tenor  las  pretensiuns minimalas dal UST. 4 La furma da la furniziun da datas sto correspunder a las pretensiuns dal UST.   9     171.210    Art.  29 Obligaziun da dar infurmaziuns per pudair furnir las datas 1 Las persunas cun dimora statistica sco er lur represchentantas e lur represchentants   èn  obligads  d'infurmar  en moda  vardaivla  las  direcziuns  da chasadas collectivas  davart tut las caracteristicas necessarias e da cumprovar questas indicaziuns en cas   da basegn. 2 Sin dumonda è la vischnanca da domicil obligada da communitgar gratuitamain a  las  direcziuns  da  chasadas  collectivas  tenor  questa  part  las  caracteristicas  correspundentas da las abitantas e dals abitants.  7. Disposiziuns finalas  Art.  30 Aboliziun dal dretg vertent 1 Cun  l'entrada  en  vigur  da  questa  ordinaziun  vegnan  abolidas  las  disposiziuns  transitoricas per l'execuziun da la lescha davart l'armonisaziun dals registers dals 16   da settember 20081) sco er las disposiziuns executivas tar la lescha davart il domicil   dals Svizzers dals 27 d'avust 19842).  Art.  31 Midada dal dretg vertent3)  Art.  32 Entrada en vigur 1 Questa  ordinaziun  entra  en  vigur  il  medem  mument  sco  la  lescha  davart  ils  registers d'abitantas e d'abitants4).  1) CUL 2008, 3394 2) CUL 1984, 1291 3) Las midadas dal dretg vertent na vegnan betg inditgadas. 4) 1. da december 2010  10       171.210   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-10-2010 01-12-2010 relasch emprima versiun - 17-02-2015 01-03-2015 titel dal relasch midada 2015-013 17-02-2015 01-03-2015 Art. 1 midada dal titel 2015-013 17-02-2015 01-03-2015 Art. 1 al. 1 midada 2015-013 17-02-2015 01-03-2015 Art. 4 al. 2 midada 2015-013 17-02-2015 01-03-2015 Art. 7 midada dal titel 2015-013 17-02-2015 01-03-2015 Art. 7 al. 1 midada 2015-013 17-02-2015 01-03-2015 Art. 7 al. 2 midada 2015-013 17-02-2015 01-03-2015 Art. 20 al. 1 midada 2015-013 17-02-2015 01-03-2015 Art. 21a integraziun 2015-013 17-02-2015 01-03-2015 Art. 22 al. 1 midada 2015-013 17-02-2015 01-03-2015 Titel 5a. integraziun 2015-013 17-02-2015 01-03-2015 Art. 23a integraziun 2015-013 17-02-2015 01-03-2015 Art. 23b integraziun 2015-013 17-02-2015 01-03-2015 Art. 23c integraziun 2015-013 17-02-2015 01-03-2015 Art. 23d integraziun 2015-013 17-02-2015 01-03-2015 Art. 23e integraziun 2015-013 17-02-2015 01-03-2015 Art. 23f integraziun 2015-013 17-02-2015 01-03-2015 Art. 23g integraziun 2015-013 17-02-2015 01-03-2015 Art. 23h integraziun 2015-013 17-02-2015 01-03-2015 Art. 23i integraziun 2015-013   11     171.210    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-10-2010 01-12-2010 emprima versiun - titel dal relasch 17-02-2015 01-03-2015 midada 2015-013 Art. 1 17-02-2015 01-03-2015 midada dal titel 2015-013 Art. 1 al. 1 17-02-2015 01-03-2015 midada 2015-013 Art. 4 al. 2 17-02-2015 01-03-2015 midada 2015-013 Art. 7 17-02-2015 01-03-2015 midada dal titel 2015-013 Art. 7 al. 1 17-02-2015 01-03-2015 midada 2015-013 Art. 7 al. 2 17-02-2015 01-03-2015 midada 2015-013 Art. 20 al. 1 17-02-2015 01-03-2015 midada 2015-013 Art. 21a 17-02-2015 01-03-2015 integraziun 2015-013 Art. 22 al. 1 17-02-2015 01-03-2015 midada 2015-013 Titel 5a. 17-02-2015 01-03-2015 integraziun 2015-013 Art. 23a 17-02-2015 01-03-2015 integraziun 2015-013 Art. 23b 17-02-2015 01-03-2015 integraziun 2015-013 Art. 23c 17-02-2015 01-03-2015 integraziun 2015-013 Art. 23d 17-02-2015 01-03-2015 integraziun 2015-013 Art. 23e 17-02-2015 01-03-2015 integraziun 2015-013 Art. 23f 17-02-2015 01-03-2015 integraziun 2015-013 Art. 23g 17-02-2015 01-03-2015 integraziun 2015-013 Art. 23h 17-02-2015 01-03-2015 integraziun 2015-013 Art. 23i 17-02-2015 01-03-2015 integraziun 2015-013  12     	1. Disposiziuns generalas 	Art. 1 Post per l'armonisaziun dals registers * 	Art. 2 Noziuns  	2. Gestiun dals registers 	Art. 3 Software dal register d'abitantas e d'abitants 	Art. 4 Software dal register dals edifizis 	Art. 5 Specificaziun da las caracteristicas 	Art. 6 Registraziun da las caracteristicas 	Art. 7 Actualisaziun dal REA * 	Art. 8 Utilisaziun da datas da las ovras industrialas 	Art. 9 Indicaziuns da persunas privatas  	3. Domicil e dimora 	Art. 10 Obligaziun d'annunzia per interpresas 	Art. 11 Annunzia per il domicil, burgaisas estras e burgais esters 	Art. 12 Attest da domicil 1. emissiun 	Art. 13 2. actualisaziun e renovaziun 	Art. 14 Conferma da domicil  	4. Numeraziun da las abitaziuns 	Art. 15 Definiziun da las abitaziuns 	Art. 16 Schema da numeraziun e plazzament 	Art. 17 Concepziun dal numer fisic da l'abitaziun 	Art. 18 Funtaunas da datas 	Art. 19 Communicaziuns en cas da midadas da maun  	5. Utilisaziun da las datas 	Art. 20 Barat da datas 1. cun la confederaziun 	Art. 21 2. tranter las vischnancas 	Art. 21a * 3. cun il chantun 	Art. 22 Garanzia da la qualitad e validaziun 	Art. 23 Segirezza da las datas  	5a. Plattafurma da datas * 	Art. 23a * Incumbensas e cumpetenzas 1. regenza 	Art. 23b * 2. departament 	Art. 23c * 3. uffizis 	Art. 23d * Instituts cun dretg d'access 	Art. 23e * Concept d'autorisaziun 1. intent e cuntegn 	Art. 23f * 2. ulteriuras disposiziuns 	Art. 23g * Dumondas d'access 	Art. 23h * Protocollaziun 	Art. 23i * Obligaziuns da cooperar  	6. Dimora statistica 	Art. 24 Definiziun 	Art. 25 Obligaziun d'annunziar l'arriv e la partenza 	Art. 26 Registraziun 	Art. 27 Obligaziun d'annunzia per las direcziuns da chasadas collectivas 	Art. 28 Furniziuns da datas a la confederaziun 	Art. 29 Obligaziun da dar infurmaziuns per pudair furnir las datas  	7. Disposiziuns finalas 	Art. 30 Aboliziun dal dretg vertent 	Art. 31 Midada dal dretg vertent3) 	Art. 32 Entrada en vigur   		2018-06-06T03:30:16+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: titel dal relasch

type: midada

element: Art. 1

type: midada dal titel

element: Art. 1 al. 1

element: Art. 4 al. 2

element: Art. 7

element: Art. 7 al. 1

element: Art. 7 al. 2

element: Art. 20 al. 1

element: Art. 21a

type: integraziun

element: Art. 22 al. 1

element: Titel 5a.

element: Art. 23a

element: Art. 23b

element: Art. 23c

element: Art. 23d

element: Art. 23e

element: Art. 23f

element: Art. 23g

element: Art. 23h

element: Art. 23i